ການລະບາດຂອງ ໂຄວິດ-19 ໄດ້ເຮັດໃຫ້ການຟື້ນໂຕ ຂອງແຮງງານ ໃນທົ່ວໂລກຊຸດໂຊມລົງ
ຂໍ້ມູນໃໝ່ໄດ້ສະແດງໃຫ້ເຫັນວ່າ ການຟື້ນໂຕຫລັງຈາກເກີດໂຣກລະບາດໃນຕະຫລາດແຮງງານລະດັບໂລກ ໂດຍສະເພາະແມ່ນລະບົບເສດຖະກິດໃນປະເທດທີ່ຍາກຈົນກວ່າ ແມ່ນຍັງຊັກຊ້າຫກວ່າຫລາຍ.
ໂຕເລກໃໝ່ຈາກອົງການແຮງງານສາກົນ ຂອງອົງການສະຫະປະຊາຊາດໄດ້ລະບຸວ່າ ຕະຫລາດແຮງງານໃນທົ່ວໂລກໄດ້ຄ່ອຍໆຟື້ນໂຕກັບຄືນມາຫລັງຈາກການລະບາດຄັ້ງໃຫຍ່ຂອງພະຍາດໂຄວິດ-19, ໂດຍເສດຖະກິດຂອງບັນດາປະເທດທີ່ມີລາຍໄດ້ຕໍ່າໄດ້ຮັບຄວາມເສຍຫາຍຫລາຍກວ່າບັນດາປະເທດທີ່ຮັ່ງມີ ລິຊາ ສະໄລນ໌ ລາຍງານໃຫ້ VOA ຈາກນະຄອນເຈເນວາ, ເຊິ່ງ ທິບສຸດາ ຈະນໍາເອົາລາຍລະອຽດມາສະເໜີທ່ານໃນອັນດັບຕໍ່ໄປ ນັກເສດຖະສາດຂອງອົງການແຮງງານສາກົນ ຫຼື ILO ໄດ້ທໍາການຕິດຕາມຜົນກະທົບຂອງໂຄວິດ-19 ຕໍ່ການເຮັດວຽກຂອງໂລກນັບຕັ້ງແຕ່ເດືອນມີນາປີ 2020 ໃນຊ່ວງຕົ້ນປີນີ້, ພວກເຂົາເຈົ້າມີການຄາດໝາຍວ່າ ການຟື້ນໂຕດັ່ງກ່າວແມ່ນຈະຍັງມີຄວາມອ່ອນແອ, ແຕ່ການຟື້ນໂຕຂອງຕະຫລາດວຽກລະດັບໂລກນັ້ນ ແມ່ນຈະມີຄວາມໝັ້ນຄົງ ຢ່າງໃດກໍຕາມ, ພວກເຂົາເຈົ້າຍອມຮັບວ່າ ການເບິ່ງຄວາມສໍາພັນກັນໃນທາງທີ່ດີນີ້ແມ່ນໄດ້ຫລຸດລົງໄປ ເນື່ອງຈາກການກັບມາລະບາດຄັ້ງໃຫຍ່ຂອງເຊື້ອພະຍາດ ແລະການຟື້ນໂຕຂອງລະບົບເສດຖະກິດແມ່ນຊ້າກວ່າທີ່ຄາດການເອົາໄວ້ ຈາກຫລັກຖານທີ່ສະແດງໃຫ້ເຫັນນີ້, ໜ່ວຍງານຂອງອົງການສະຫະປະຊາຊາດຄາດເດົາວ່າ ປັດຈຸບັນຈໍານວນຊົ່ວໂມງໃນການເຮັດວຽກທົ່ວໂລກຂອງປີນີ້ ຈະຕໍ່າກວ່າລະດັບກ່ອນການລະບາດຄັ້ງໃຫຍ່ເຖິງ 4 3 ເປີເຊັນ ເຊິ່ງໂຕເລກນີ້ທຽບເທົ່າກັບການຕົກງານຂອງປະຊາກອນທີ່ເຮັດວຽກເຕັມເວລາເຖິງ 125 ລ້ານຄົນໃນທົ່ວໂລກ ທ່ານກາຍ ຣາຍເດີ (Guy Ryder) ຜູ້ອໍານວຍການໃຫຍ່ຂອງ ILO ກ່າວວ່າ ຄວາມກັງວົນທີ່ມີຫລາຍຢູ່ກໍ່ຄືສິ່ງທີ່ທ່ານແນມເຫັນນັ້ນແມ່ນໄລຍະຂອງການຟື້ນໂຕລະຫວ່າງປະເທດທີ່ມີລາຍໄດ້ສູງ ແລະປະເທດທີ່ມີລາຍໄດ້ຕໍ່າ ໂດຍທ່ານໄດ້ກ່າວວ່າ: ທ່ານຣາຍເດີ ໄດ້ຕໍາໜິຄວາມແຕກຕ່າງທີ່ເພີ້ມຂຶ້ນ ໃນຄວາມຕ່າງຂອງການເປີດເຜີຍໂຕຢາວັກຊີນປ້ອງກັນໂຄວິດ-19 ແລະງົບປະມານໃນການກະຕຸ້ນຂອງລະບົບເສດຖະກິດ ທ່ານກ່າວວ່່າ ບາດກ້າວໃນການຟື້ນໂຕຂອງລະບົບເສດຖະກິດຢູ່ໃນແຕ່ລະປະເທດ ແມ່ນຂຶ້ນຢູ່ກັບຄວາມສາມາດຢ່າງຈິງຈັງໃນການສັກຢາວັກຊີນໃຫ້ແກ່ປະຊາກອນຂອງປະເທດນັ້ນໆ ທ່ານກ່າວວ່າ ການຟື້ນໂຕຍັງຂຶ້ນຢູ່ກັບຄວາມສາມາດຂອງປະເທດຕ່າງໆໃນການຈັດຫາເງິນທຶນ ເພື່ອປົກປ້ອງພະນັກງານທັງຫລາຍ ແລະທຸລະກິດຕ່າງໆຈາກຜົນກະທົບຂອງໂຄວິດ-19 ທີ່ມີຕໍ່ລະບົບເສດຖະກິດຕົນ ເຊິ່ງທ່ານໄດ້ກ່າວວ່າ: ILO ລາຍງານທ່າອ່ຽງກ່ຽວກັບການຟື້ນໂຕຂອງຕະຫລາດແຮງງານໃນຊ່ວງທີ່ຍັງເຫລືອຂອງປີແມ່ນຍັງຄົງອ່ອນແອ ແລະບໍ່ແນ່ນອນ ທ່ານຣາຍເດີ ກ່າວວ່າບໍ່ມີປະເທດ ຫລືພູມິພາກໃດຈະຫລຸດພົ້ນອອກຈາກວິກິດການນີ້ໄດ້ພຽງລໍາພັງປະເທດດຽວ ທ່ານກ່າວວ່າ ຊ່ອງທາງດຽວທີ່ພວກເຮົາຈະຫລຸດພົ້ນອອກຈາກສະພາວະທີ່ກືນບໍ່ເຂົ້າຄາຍບໍ່ອອກໃນບັນຫາສັງຄົມທາງດ້ານສຸຂະພາບ ແລະເສດຖະກິດນີ້ ພວກເຮົາທຸກໆປະເທດຈະຕ້ອງປະຕິບັດງານຮ່ວມກັນ